Euridika I e Maqedonisë

Euridika I e Maqedonisë (Greqisht: Εὐρυδίκη – nga ευρύς eurys, "e gjerë" dhe δίκη dike, "ligji; drejtësia", fjalë për fjalë "drejtësi e gjërë") ishte një mbretëreshë maqedonase, gruaja e mbretit Amyntas III i Maqedonisë.

Jetëshkrimi
Ajo ishte vajza e Sirras, Mbret i Lynkestëve, në Maqedoninë e Sipërme. Ndërsa dukshëm që nëpërmjet nënës së saj, Irras, ishte pasardhëse nga një degë e fisit grek Bacchiadae, me origjinë nga Korinthi, ka mundësi të ketë edhe prejardhje ilire. Euridika kishte katër fëmijë: Aleksandri II, Perdika III, Filipi II, e ku të gjithë prej tyre do të kurorëzohen mbretër, një vajzë me emrin Eurona, dhe përmes birit të saj Filipit, ishte edhe gjyshja e Lekës së Madh, nga babai. Të dhënat letrare, përshkruese dhe arkeologjike tregojnë se ajo ka luajtur një rol të rëndësishëm në jetën publike maqedonase dhe se ka vepruar në mënyrë agresive në arenën politike.

Aktiviteti politik i Euridikës shënon një pikë kthese në historinë e Maqedonisë antike. Ajo është mbretëresha e parë e cila u morr me aktivitete politike duke ushtruar me sukses ndikimin e saj politik.

Euridika ishte gjithashtu shumë aktive në ushtrimin e aktiviteteve të kultit. Ajo mund të ketë financuar ndërtimin e tempullit të kultit të Eucleas në Vergina. Ajo kishte bërë një dedikim polietisi (πολιετισι) për gratë, dhe ndoshta për Muzat, në shenjë të mirënjohjes për arsimimin që ajo kishte fituar.

 Shih edhe 
 Maqedonia e Lashtë
 Euridika II e Maqedonisë
 Teuta e Ilirisë
 Audata
 Synane

 Referime 

 Lidhje të jashtme 


 Suda On Line 


Kategoria:Lindje - Shekulli V p.e.s.
Kategoria:Gra antike maqedonase